MS «Sjellsand»

MS «Sjellsand» er et norsk fartøy som ble bygget i 1899 ved Fredrikstad Mekaniske Verksted (FMV) som verftets 61. fartøy, og gikk som rutebåt under navnet D/S «Græsvig» fram til midten av 1950-tallet. 

Båten måler 62 fot og var opprinnelig et dampskip, men i 1939 ble det installert dieselmotor.

Det var Græsvig Dampskibsselskab A/S som bestilte skipet fra FMV, og som fra 1899 benyttet det som rutebåt i den nedre delen av Glomma.

Etter salget på 1950-tallet ble båten ombygd til frakteskip og satt i transport på Osterfjorden hos den nye eieren, med hjemstavn på øya Herdla utenfor Bergen, og under det nye navnet «Sjellsand». I 1971 ble den solgt videre, til en ny eier i Bergensområdet. I 1982 ble den solgt til Kragerø. Deretter fikk den stadig nye eiere i Kragerøtraktene; den ble videresolgt i 1984, i mars 1985, desember 1985 og på nytt i 1990. I 1999 ble den registrert solgt til en eier hjemmehørende i Sørstrøno på Vestlandet.

Per 2016 var båten eid av August Schmidt, og benyttet som arkitektkontor i Trondheim.

I juni 2023 ble skipet solgt fra August Schmidt til ny eier på Voss.

 Referanser 

Kategori:Norske dampskip
Kategori:Skip fra 1899
Kategori:Artikler i sjøfart-prosjektet